O territorio do Tirol encomenzó a existir en o sieglo XIII, independient de Bavera. En a rechión do Tirol yera adhibita una zona de luengache lombard (o Trentino). En 1805 o ducato de Bavera prenió o control do Tirol, pero en 1809 os tiroleses se rebeloron contra os baverans y os franceses, que esclaforon a revuelta. O Tirol pasó a control dos Habsburgo en 1814. Dimpués da primera guerra mundial, por o tractato de Saint Germain de 1919 o Trentino pasó a Italia por razons etnicas, pero por razons estratechicas se posó a muga entre Italia y Austria més a lo norte que a muga septentrional do Trentino, a laltura do Cuello do Brenner. Desta traza Italia sanexionó un territorio chermanofono y de luenga ladina sin consultar a la población. A parte meridional do Tirol baixo control italián yera o nuclio da rechión, con o castiello do Tirol, que heba dato o nombre a lo Land. Os italians baptizoron a zona chermanofona como Alto Adigio, y os nativos como Südtirol.